



CONTRACT DE MANAGEMENT
ART. 1

Părţile contractante

1. Instituţia sau autoritatea publică(ordonatorul principal de credite în subordinea, în

coordonarea sau sub autoritatea căruia funcţionează serviciul public deconcentrat)

……………………, cu sediul în localitatea ..................., str. ....................... nr. .....,

judeţul/sectorul ............., cod fiscal .................., reprezentat de Doamna/Domnul

..........................., în calitate de ………………, denumit în continuare angajator,

şi

2. Doamna/Domnul ............................, în calitate de director coordonator/adjunct al

....................., domiciliată/domiciliat în localitatea .........................................., str. .....................

nr. ....., judeţul/sectorul ..........., posesoare/posesor a/al buletinului/cărţii de identitate seria

............ nr. .........., eliberat/eliberată de .................. la data de .................., CNP

.............................,

au încheiat prezentul contract de management, cu respectarea următoarelor clauze:

ART. 2

Obiectul contractului

2.1. Organizarea, conducerea şi administrarea (serviciului public deconcentrat)....................,

precum şi gestionarea patrimoniului şi a mijloacelor materiale şi băneşti ale acestuia, în condiţiile

realizării unui management eficient şi de calitate.

2.2. Directorul coordonator/adjunct va acţiona pe baza obiectivelor şi a indicatorilor de

performanţă, care fac obiectul anexei la prezentul contract.

ART. 3

Durata contractului

Prezentul contract se încheie pe o perioadă de ......... ani, pentru exercitarea mandatului de

director coordonator/adjunct al ......................

ART. 4

Drepturile şi obligaţiile directorului coordonator/adjunct

A. Directorul coordonator/adjunct are următoarele drepturi:

a) să fie remunerat în conformitate cu reglementările legale stabilite pentru instituţiile

bugetare, adică cu suma de ............................ lei, compusă din…………………………..;

b) să beneficieze de drepturile băneşti conform normelor legale în vigoare, în concordanţă cu

gradul de îndeplinire a indicatorilor de performanţă şi de realizare a obiectivelor stabilite;

c) să beneficieze de concediu de odihnă potrivit reglementărilor legale aplicabile instituţiilor

bugetare;

d) dreptul la repaus zilnic şi săptămânal;

e) dreptul la egalitate de şanse şi de tratament;

f) dreptul la securitate şi sănătate în muncă;

g) dreptul la formare profesională;

h) să deconteze, cu documente justificative, cheltuielile de cazare, diurnă, transport şi alte

cheltuieli efectuate cu prilejul deplasărilor în interes de serviciu, în ţară şi în străinătate, în

conformitate cu normativele stabilite prin reglementările legale în vigoare; deplasările în

străinătate pot fi efectuate cu aprobarea ordonatorului principal de credite în subordinea sau în

coordonarea căruia funcţionează serviciul public deconcentrat;

i) să beneficieze de drepturile de asigurări sociale de sănătate, precum şi de cele privind

asigurările sociale de stat;

j) să beneficieze de drept de informare nelimitată asupra activităţii serviciului public

deconcentrat pe care îl conduce, având acces la toate documentele privind activitatea specifică,

economico-financiară etc. a acestuia, potrivit normelor legale în vigoare.

B. Directorul coordonator/adjunct are următoarele obligaţii:

a) să asigure gestionarea şi administrarea, în condiţiile legii, a integrităţii patrimoniului

serviciului public deconcentrat;

b) să realizeze planul de management şi să urmărească execuţia obiectivelor şi indicatorilor de

performanţă prevăzuţi în anexa la prezentul contract de management;

c) să elaboreze şi să aplice politici şi strategii specifice în măsură să asigure desfăşurarea în

condiţii performante a activităţii curente şi de perspectivă a serviciului public deconcentrat, în

concordanţă cu politicile şi deciziile Guvernului în vederea punerii în aplicare a obiectivelor

Programului de guvernare;

d) să selecteze, să angajeze/să numească, să promoveze, să sancţioneze şi să

concedieze/elibereze personalul serviciului public deconcentrat, cu respectarea dispoziţiilor

legale;

e) să stabilească şi să urmărească realizarea atribuţiilor de serviciu, pe compartimente, ale

personalului angajat, conform regulamentului de organizare şi funcţionare al serviciului public

deconcentrat, precum şi obligaţiile profesionale individuale de muncă ale personalului de

specialitate;

f) să acţioneze pentru îndeplinirea prevederilor bugetului anual de venituri şi cheltuieli al

serviciului public deconcentrat, iniţiind programe şi măsuri eficiente pentru o bună gestiune, în

condiţiile reglementărilor legale în vigoare;

g) să nu transmită altei persoane drepturile şi obligaţiile care rezultă din contractul de

management decât cu aprobarea prealabilă a ordonatorului principal de credite;

h) să respecte atribuţiile prevăzute de legislaţia finanţelor publice pentru ordonatorii de

credite;

i) să angajeze şi să utilizeze fondurile în limita creditelor bugetare aprobate, pe baza bunei

gestiuni financiare;

j) să reprezinte serviciul public deconcentrat în raporturile cu terţii;

k) să elaboreze planul de acţiune pentru situaţii speciale, cu aprobarea ordonatorului principal

de credite;

l) să respecte prevederile legale în vigoare referitoare la păstrarea secretului/confidenţialităţii

asupra datelor, informaţiilor şi documentelor referitoare la activitatea serviciului public

deconcentrat;

m) să încheie acte juridice în numele şi pe seama serviciului public deconcentrat, conform

competenţelor sale;

n) să prezinte lunar conducătorului autorităţii sau instituţiei publice ierarhic superioare situaţia

economico-financiară a serviciului public deconcentrat, modul de realizare a obiectivelor şi

indicatorilor, a proiectelor şi programelor asumate, inclusiv măsurile pentru creşterea

performanţei;

o) să stabilească şi să ia măsuri privind protecţia muncii, pentru cunoaşterea de către salariaţi a

normelor de securitate a muncii şi pentru asigurarea pazei instituţiei;

p) să dea dispoziţii cu caracter obligatoriu pentru personalul serviciului public deconcentrat,

sub rezerva legalităţii lor;

q) să aplice normele de gestiune, regulamentele de organizare şi de funcţionare şi procedurile

administrative unitare;

r) să exercite controlul asupra modului de îndeplinire a sarcinilor de serviciu şi obiectivelor de

către personalul angajat/numit în funcţie;

s) alte atribuţii date în competenţa sa de actele normative în vigoare şi de prezentul contract de

management.

ART. 5

Drepturile şi obligaţiile părţilor

A. Angajatorul are următoarele drepturi:

a) să pretindă directorului coordonator/adjunct îndeplinirea obiectivelor, programelor,

indicatorilor şi a celorlalte obligaţii asumate prin semnarea prezentului contract de management;

b) să solicite directorului coordonator/adjunct prezentarea de rapoarte privind stadiul realizării

planului de management, a proiectelor şi programelor instituţiei, a situaţiei economico-financiare

şi a altor documente referitoare la activitatea acesteia;

c) să modifice indicatorii economico-financiari prevăzuţi în bugetele anuale, precum şi a

indicatorilor din planul de management, în cazuri temeinic justificate, în condiţiile art. 9;

d) să analizeze periodic modul de îndeplinire a obligaţiilor pe care şi le-a asumat directorul

coordonator/adjunct prin contract şi să adopte măsuri de recompensare sau sancţionare conform

legii.

B. Angajatorul are următoarele obligaţii:

a) să asigure fondurile necesare în limitele aprobate prin legile anuale bugetare;

b) să asigure condiţiile pentru ca directorul coordonator/adjunct să primească toate drepturile

stabilite de reglementările legale;

c) să asigure serviciului public deconcentrat îndrumare metodologică.

ART. 6

Planul de management, obiectivele şi indicatorii

(1) Atribuţiile şi obligaţiile directorului coordonator/adjunct sunt stabilite prin prezentul

contract, avându-se în vedere un plan de management pentru asigurarea îndeplinirii atribuţiilor

instituţionale.

(2) Directorul coordonator/adjunct este obligat să elaboreze planul de management, care face

parte integrantă din prezentul contract.

(3) Directorul coordonator/adjunct realizează planul de management stabilit, urmărind

execuţia obiectivelor şi a indicatorilor de performanţă cuprinşi în prezentul contract de

management.

ART. 7

Răspunderea părţilor

(1) Pentru neîndeplinirea sau pentru îndeplinirea necorespunzătoare a obligaţiilor stabilite în

prezentul contract părţile răspund potrivit reglementărilor legale.

(2) Răspunderea directorului coordonator/adjunct este angajată şi pentru nerespectarea

ordinelor şi a altor dispoziţii emise de ordonatorul principal/secundar de credite.

(3) Directorul coordonator/adjunct răspunde pentru daunele produse serviciului public

deconcentrat prin orice act al său contrar intereselor serviciului public deconcentrat, prin acte de

gestiune imprudentă, prin utilizarea abuzivă sau neglijentă a fondurilor serviciului public

deconcentrat, în conformitate cu legislaţia în vigoare.

ART. 8

Modificarea contractului

(1) Prevederile prezentului contract pot fi modificate prin act adiţional, cu acordul ambelor

părţi.

(2) Părţile vor adapta contractul corespunzător reglementărilor legale intervenite ulterior

încheierii contractului care îi sunt aplicabile.

ART. 9

Încetarea contractului

(1) Prezentul contract încetează:

a) la expirarea perioadei pentru care a fost încheiat;

b)la iniţiativa ordonatorului principal de credite în cazul evaluării directorului

coordonator/adjunct ca necorespunzător;

c) prin revocarea din funcţie de către ordonatorul principal de credite pentru neîndeplinirea sau

îndeplinirea necorespunzătoare a obligaţiilor prevăzute de lege şi de prezentul contract, cu

notificarea prealabilă scrisă cu minimum 15 zile înainte de aplicarea măsurii;

e) prin renunţarea de către directorul coordonator/adjunct la prezentul contract, cu notificarea

prealabilă scrisă cu minimum 15 zile înainte de data renunţării;

f) prin acordul părţilor;

g)prin decesul sau punerea sub interdicţie judecătorească a directorului coordonator/adjunct;

h) prin desfiinţarea sau reorganizarea serviciului public deconcentrat;

i) în alte situaţii prevăzute expres de lege.

(2)Revocarea directorului coordonator/adjunct al serviciului public deconcentrat................. se

realizează prin act administrativ al ordonatorului principal de credite şi produce efecte de la data

luării la cunoştinţă.

ART. 10

Litigii

Litigiile izvorâte din încheierea, executarea, modificarea, încetarea şi interpretarea clauzelor

prezentului contract se soluţionează conform prevederilor care reglementează contenciosul

administrativ.

ART. 11

Dispoziţii finale

Prezentul contract a fost încheiat şi redactat în 2(două) exemplare originale, câte unul pentru

fiecare parte.

Ordonator principal de credite

..................................

Director coordonator/adjunct,

.........................................

